cyanic-selkie/wikianc huggingface dataset:
জিম বার্ক
জেমস ওয়ালেস বার্ক (Jim Burke; জন্ম: ১২ জুন, ১৯৩০ - মৃত্যু: ২ ফেব্রুয়ারি, ১৯৭৯) নিউ সাউথ ওয়েলসের মোসম্যান এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫১ থেকে ১৯৫৯ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করেছেন জিম বার্ক। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শীতা দেখিয়েছেন তিনি।
কুন-দ্গা'-দ্পাল-ব্জাং
প্রথম জীবন
কুন-দ্গা'-দ্পাল-ব্জাং ১৫১৩ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব  নামক সা-স্ক্যা ধর্মসম্প্রদায়ের এক পণ্ডিতের নিকট তিনি শিক্ষার্থীর শপথ গ্রহণ করেন। ১৫৩১ খ্রিষ্টাব্দে তিনি উত্তর-পূর্ব দিকে তিব্বত যাত্রা করেন। তিনি ল্চাং-লুং-ছোস-স্দিংস  নামক বৌদ্ধবিহারে গ্ঝোন-নু-ছোস-গ্রুব  নামক পণ্ডিতের নিকট মার্গফল সম্বন্ধে অধ্যয়ন করেন। ছোস-'খোর-র্ত্সে  নামক স্থানে পান-ছেন-র্দো-র্জে-র্গ্যাল-ম্ত্শান  নামক জো-নাং সম্প্রদায়ের এক পণ্ডিতের নিকট মার্গফল ও কালচক্র সম্বন্ধে অধ্যয়ন করেন। মধ্য তিব্বতের গ্সের-ম্দোগ-চান  নামক বৌদ্ধবিহারে তিনি অভিধর্ম সম্বন্ধে শিক্ষা লাভ করেন।
জিম বার্ক
সমগ্র খেলোয়াড়ী জীবনে ২৪ টেস্টে অংশগ্রহণের সুযোগ হয় তার। ২ ফেব্রুয়ারি, ১৯৫১ তারিখে টেস্ট অভিষেক ঘটে জিম বার্কসের। পূর্ণাঙ্গ খেলোয়াড়ী জীবনে সর্বাধিক ৪৪ ইনিংস খেলে কোন শূন্য রান না করার রেকর্ডটি অদ্যাবধি অক্ষত রয়েছে জিম বার্কের।
শৈশবকাল
সিডনির উত্তর উপকূলীয় এলাকা মোসম্যানে জিম বার্কের শৈশবকাল অতিবাহিত হয়। তার পিতা-মাতা কেন্টের ব্রোমলি এলাকা থেকে অভিবাসিত হয়ে অস্ট্রেলিয়ায় চলে আসেন। তার গ্রেট আঙ্কেল পার্সি বার্ক কেন্টের পক্ষে উইকেট-রক্ষক হিসেবে খেলতেন। তার মা প্রতিভাধর গল্ফার ছিলেন।
কুন-দ্গা'-দ্পাল-ব্জাং
পরবর্তী জীবন
১৫৩৮ খ্রিষ্টাব্দে তিনি মুস্তাং ফিরে এলে, কুন-দ্গা'-গ্রোল-ম্ছোগ নামক পণ্ডিত তাকে মার্গফল, হেবজ্র তন্ত্র অ নিগুমার ছয় যোগ স্মবন্ধে শিক্ষাদান করেন। এরপর তিনি ফুন-ত্শোগ্স-ব্সাম-গ্তান-গ্লিং নামক বৌদ্ধবিহারের প্রধান নির্বাচিত হন। কিছু সময় পর তিনি কুন-দ্গা'-গ্রোল-ম্ছোগের সঙ্গে পুনরায় তিব্বত যাত্রা করেন। পরে তিনি মুস্তাং ফিরে এলে থুব-ব্স্তান-দার-র্গ্যাস-গ্লিং  নামক বৌদ্ধবিহারের প্রধান নির্বচিত হন। ১৫৬৬ খ্রিষ্টাব্দে তিনি  জো-নাং বৌদ্ধবিহারের পঁচিশতম প্রধান হিসেবে নির্বাচিত হন। ১৫৭০ খ্রিষ্টাব্দে তিনি এই বিহারের 'দু-খাং  ভবন এবং গ্ত্সুগ-লাগ-খাং  মন্দিরের ব্যাপক সংস্কার করেন। স্প্রুল-স্কু-স্মান-থাং-পা-স্কু-ম্দুন-ব্লো-ব্জাং-পা, র্গোদ-খুংস-ব্সোদ-দ্পাল-বা  এবং স্নার-থাং-পা-ত্শে-রিং-'ফেল  নামক ভিক্ষুরা এই বিহারের চিত্রশিল্পগুলির সংস্কার করেন। কুন-দ্গা'-দ্পাল-ব্জাংয়ের সর্বাপেক্ষা উল্লেখযোগ্য শিষ্য ছিলেন তারানাথ।
জিম বার্ক
শৈশবকাল
শৈশবকালেই প্রতিভাধর গল্ফার ও ক্রিকেটার হিসেবে সুপরিচিত ছিলেন জিম বার্ক। কিন্তু, ১২ বছর বয়সে বালগোলা গল্ফ ক্লাবে কিশোর বয়স থাকায় তাকে সদস্যপদ দেয়া হয়নি। ম্যানলি ওভালে সাত বছর বয়স থেকে ক্রিকেটে প্রশিক্ষণ নিতে থাকেন। সিডনি গ্রামার স্কুলে অধ্যয়ন করেন। ১৪ বছর বয়সে প্রথম একাদশে খেলার সুযোগ পান। ১৫ বছর বয়সে ম্যানলির তৃতীয় একাদশ থেকে সিডনি গ্রেড ক্রিকেটের প্রথম একাদশে ঠাঁই পান। সিডনি গ্রামারে থাকাকালে ১৬ বছর বয়সে তার ব্যাটিং গড় ৯৪ ছিল যা ঐ বিদ্যালয়ের রেকর্ডরূপে বিবেচিত ও এ বিদ্যালয় থেকে অনেক প্রতিভাধর প্রথম-শ্রেণীর ক্রিকেটার বের হয়ে এসেছেন।
প্রথম-শ্রেণীর ক্রিকেটে অংশগ্রহণ
প্রথম খেলায় ওয়েস্টার্ন অস্ট্রেলিয়ার বিপক্ষে অপরাজিত ৭৬ রান তুলেন ও উইকেটবিহীন অবস্থায় দুই ওভার মেইডেন বোলিং করেন। ঐ খেলায় তার দল ইনিংস ব্যবধানে জয় পায়। পরবর্তী দুই খেলায় একটিমাত্র অর্ধ-শতরানের ইনিংস খেলেছিলেন। মৌসুমের শেষদিকে খেলায় ছন্দপতন শুরুর পূর্বে ৪০-এর কোঠা অতিক্রমণ করতে ব্যর্থ হন। শেষ পাঁচ ইনিংসে তিনি মাত্র ৪৬ রান তুলতে সক্ষম হয়েছিলেন। তন্মধ্যে, টেস্ট প্রস্তুতিমূলক খেলায় শক্তমানের খেলোয়াড়দের নিয়ে গড়া খেলা ছিল। মৌসুমের শেষদিকে লিন্ডসে হ্যাসেট একাদশের সদস্যরূপে অংশ নেন। এতে তিনি ১১ ও ১৯ রান করেন। ফলশ্রুতিতে, ১৯৪৯-৫০ মৌসুমে দক্ষিণ আফ্রিকা সফরের জন্য তাকে অন্তর্ভুক্ত করা হয়নি।
প্রথম মৌসুমে সাত খেলায় অংশ নিয়ে ৩৭.৩৩ গড়ে ৩৩৬ রান করেছিলেন। এছাড়াও, মাঝে-মধ্যে বোলিং করে ২৯ ওভারে ৩৯.০০ গড়ে তিন উইকেট পেয়েছিলেন। প্রথম-শ্রেণীর ক্রিকেটে ভিক্টোরিয়ার টেস্ট ব্যাটসম্যান কেন মিউলম্যান ও স্যাম লক্সটন তার প্রথম শিকারে পরিণত হয়েছিলেন। এরফলে, নিজস্ব পঞ্চম খেলায় দ্বিতীয় ইনিংসে তার বোলিং পরিসংখ্যান দাঁড়ায় ২/৩৮।
পরের মৌসুমে টেস্ট খেলোয়াড়েরা দক্ষিণ আফ্রিকা সফরে গেলে নিউ সাউথ ওয়েলসের পক্ষে বার্কের ক্রীড়ানৈপুণ্য প্রদর্শনের অনেক সুযোগ আসে। কিন্তু, মৌসুমের শুরুর প্রথম দুই খেলায় তিনি ২০-এর কোঠা অতিক্রমণ করতে পারেননি। ফলে দল থেকে বাদ পড়েন। ছয় সপ্তাহ দলের বাইরে অবস্থানের পর ডিসেম্বরের মাঝামাঝি সময়ে দলে ফিরে আসেন। ২০ বছর বয়সে দলে ফেরার পর দক্ষিণ অস্ট্রেলিয়ার বিপক্ষে ৬২ রান ও ৩/৫৪ লাভ করেন। এরপর ভিক্টোরিয়ার বিপক্ষে শুরু থেকে শেষ পর্যন্ত ব্যাটিং করে অপরাজিত ১৬২ রান তুলেন। এ সময় তিনি পরের বছর স্পিন বোলিং করে টেস্টে ৬/২৭ লাভ করা জ্যাক আইভারসনের বল মোকাবেলা করেছিলেন। ঐ মৌসুমে শিল্ডের পাঁচ খেলায় অংশ নিয়ে ৪১.৭১ গড়ে ২৯২ রান ও ৩৩.৪২ গড়ে ৭ উইকেট পেয়েছিলেন।
মৌসুম শেষে বিল ব্রাউনের নেতৃত্বাধীন অস্ট্রেলিয়া দ্বিতীয় একাদশের সদস্য হিসেবে নিউজিল্যান্ড সফরের জন্য মনোনীত হন। তখনও প্রথম একাদশ দলটি দক্ষিণ আফ্রিকায় অবস্থান করছিল। অস্ট্রেলিয়ার পক্ষে সুন্দর ক্রীড়াশৈলী প্রদর্শনের মাধ্যমে যাত্রা শুরু করেন। প্রথম-শ্রেণীবিহীন অভিষেক খেলায় হাট ভ্যালির বিপক্ষে ১০১ রান তুলেন। এরপর পরের খেলায় অকল্যান্ডের বিপক্ষে ৬০ ও ৬৮ রানের ইনিংস খেলেন। পরবর্তীতে বল হাতে দ্বিতীয় ইনিংসে ৩/২৪ লাভ করেন। ফলে স্বাগতিক দল মাত্র দুই উইকেট হাতে রেখে খেলাটি ড্র করতে বাধ্য হয়। প্রথম-শ্রেণীবিহীন পরের খেলায় ওয়াইকাতোর বিপক্ষে ৮৯ রান তুললেও ঐ সফরে আর তেমন সফলতা পাননি। কোন উইকেট লাভে ব্যর্থ হন ও পরবর্তী পাঁচটি প্রথম-শ্রেণীর ইনিংসে ২০-এর কোঠা অতিক্রমণ করতে পারেননি। নিউজিল্যান্ড একাদশের বিপক্ষে একমাত্র খেলায় একটি ইনিংসে নয় রান তুলেন। খেলাটি ড্রয়ে পরিণত হয়েছিল।
টেস্ট অভিষেক
পরের মৌসুমে টেস্ট খেলোয়াড়েরা ফিরে আসলেও ধারাবাহিক সফলতা লাভের কারণে নিউ সাউথ ওয়েলস দলে নিজ স্থান পাকাপোক্ত করে নেন। ফলশ্রুতিতে, জাতীয় দল নির্বাচকমণ্ডলীর দৃষ্টি নিবদ্ধ হয় তার প্রতি। ১৯৫০-৫১ মৌসুমের তৃতীয় খেলায় নিজ রাজ্য দলের সদস্য হিসেবে ফ্রেডি ব্রাউনের নেতৃত্বাধীন সফরকারী এমসিসি দলের বিপক্ষে খেলেন। ৮০ ও ৬০ রান তুলেন এবং উভয় ইনিংসেই অপরাজিত থাকেন।
পরের খেলায় ভিক্টোরিয়ার বিপক্ষে শূন্য রান করলেও দ্বিতীয় ইনিংসে ৫/৩৮ বোলিং পরিসংখ্যান গড়ে প্রথমবারের মতো পাঁচ উইকেট লাভ করার কৃতিত্ব প্রদর্শন করেন। টেস্ট বোলার ইয়ান জনসন ও বিল জনস্টনকে আউট করার পূর্বে টেস্ট ব্যাটসম্যান মিউলম্যান ও লক্সটনকে আউট করেন তিনি। পরবর্তী শিল্ড খেলাগুলোয় উপর্যুপরী অর্ধ-শতরানের ইনিংস খেলেন ও ইংল্যান্ডের বিপক্ষে টেস্ট প্রস্তুতিমূলক খেলায় অংশগ্রহণের জন্য অস্ট্রেলিয়া একাদশের সদস্য হন। একমাত্র ইনিংসটিতে তিনি ১২৮ রান তুলেন ও ডেনিস কম্পটনের উইকেট লাভ করেন। তাস্বত্ত্বেও টেস্ট দলে নির্বাচিত করা হয়নি তাকে। দুই সপ্তাহ পর নিউ সাউথ ওয়েলসের পক্ষে সফরকারী ইংল্যান্ড দলের বিপক্ষে খেলার জন্য আরো একটি সুযোগ পান। কিন্তু, প্রথম ইনিংসে রিটায়ার্ড হার্ট হন ও দ্বিতীয় ইনিংসে ৪০ রান তুলেন। এছাড়াও, ইংল্যান্ডের সর্বোচ্চ রান সংগ্রাহক রেগ সিম্পসনকে ২৫৯ রানে থাকা অবস্থায় বিদায় করেন।
১৯৫০-৫১ মৌসুমে অ্যাডিলেড ওভালে সফরকারী ইংল্যান্ড দলের বিপক্ষে টেস্ট অভিষেক পর্ব সম্পন্ন হয় জিম বার্কের। অ্যাশেজ সিরিজের চতুর্থ টেস্টে তিনি দূর্বল খেলা উপস্থাপনকারী লক্সটনের স্থলাভিষিক্ত হয়েছিলেন। প্রথম ইনিংসে ১২ রান তুলে রয় ট্যাটারসলের শিকারে পরিণত হন ও অস্ট্রেলিয়া ৯৯ রানে এগিয়ে যায়। এরপর দ্বিতীয় ইনিংসে অপরাজিত ১০১ রান তুলেন। অস্ট্রেলিয়া ৪০৩/৮ তুলে ইনিংস ঘোষণা করে ও ইংল্যান্ডকে ৫০৩ রানের জয়ের লক্ষ্যমাত্রা ধার্য্য করে। তার ইনিংসটি কাট ও গ্লান্সে ভরপুর ছিল। অস্ট্রেলিয়া ২৭৪ রানে জয় তুলে নেয়।
পরের টেস্টে ব্যাটিং উদ্বোধনে নামেন। কিন্তু, তাকে ইংরেজ সিম বোলার অ্যালেক বেডসারের হাতে দুইবার ১১ ও ১ রান তুলে শিকারে পরিণত হতে হয়েছিল। সফরকারী ইংরেজ দল অস্ট্রেলিয়ার ২৬ রানের জয়ের লক্ষ্যমাত্রা দুই উইকেট হারিয়ে আট উইকেটের সহজ বিজয় পায়। সমগ্র সিরিজে বার্ক মাত্র তিন ওভার বোলিং করেছিলেন। সবগুলোই অভিষেক টেস্টের দ্বিতীয় ইনিংসে ছিল। কিন্তু কোন উইকেট পাননি। মৌসুম শেষে ৫০.৩৫ গড়ে ৭০৫ রান তুলেন ও ৩৭.১২ গড়ে আট উইকেট লাভ করেন।
টেস্টে উপেক্ষা
দুই মৌসুম টেস্টে খেলতে পারেননি। ১৯৫২-৫৩ মৌসুমে স্বাভাবিক ক্রীড়া প্রদর্শনে ব্যর্থ হন। নয় খেলায় তেরো ইনিংসে তিনি কেবলমাত্র একবার ৪০ ঊর্ধ্ব রান করতে পেরেছিলেন। ঐ খেলায় অবশ্য তার দল ভিক্টোরিয়ার বিপক্ষে ইনিংস বিজয় পায়। ৭৮ রান সংগ্রহের পাশাপাশি দ্বিতীয় ইনিংসে ৪/১১ বোলিং পরিসংখ্যান দাঁড় করান জিম বার্ক। এ সময় তিনি লক্সটন, ইয়ান ম্যাকডোনাল্ড, জনসন ও জনস্টনকে আউট করেন। তিনি ২৫.১৮ গড়ে ২৭৭ রান ও ২০.৭৫ গড়ে ১২ উইকেট দখল করেন। তবে, দক্ষিণ আফ্রিকার বিপক্ষে পাঁচ টেস্ট সিরিজের কোনটিতেই খেলার জন্য মনোনীত হননি। এছাড়াও, ১৯৫৩ সালে ইংল্যান্ড সফরে তাকে নির্বাচিত করা হয়নি। পরের মৌসুমেও তিনি উপেক্ষিত হন। পুরো মৌসুমেই ঘরোয়া পর্যায়ে টেস্ট প্রতিনিধিত্বকারী দল ছিল।
বেশ কয়েকবার নিউ সাউথ ওয়েলস দলের খেলা থেকে তাকে বিরত রাখা হয়। ১৯৫৩-৫৪ মৌসুমের শেফিল্ড শিল্ডে তিনি মাত্র পাঁচ খেলায় অংশ নেন। ঐ মৌসুমে শিরোপা জয় করে তার দল ও উপর্যুপরী নয়টি শিরোপার প্রথমটি লাভ করে। মৌসুমের শুরুতে জিম বার্ক ৬/৬০ বোলিং পরিসংখ্যান গড়েন। দক্ষিণ অস্ট্রেলিয়ার বিপক্ষে দ্বিতীয় ইনিংসে গেভিন স্টিভেন্স ও ফিল রাইডিংসকে আউট করার পর নিচেরসারিতে ভাঙন ধরান। ফলে তার দল আট উইকেটের ব্যবধানে জয় তুলে নেয়। কুইন্সল্যান্ডের বিপক্ষে অপরাজিত ৫৮ রান তুলেন। ঐ মৌসুমে এটিই তার একমাত্র ৩৫ ঊর্ধ্ব রান করেছিলেন। মৌসুম শেষে ২৪.৪২ গড়ে ১৭১ রান ও ২৯.৩০ গড়ে ১০ উইকেট পেয়েছিলেন জিম বার্ক।
ল্যাঙ্কাশায়ার লীগে অংশগ্রহণ
১৯৫৪ সালে ব্যবসা ও ক্রিকেটকে নিয়ে যৌথভাবে সময় পার করেন। ইংল্যান্ড গমন করেন ও ল্যাঙ্কাশায়ার লীগে পেশাদার টডমর্ডেন দলের পক্ষে খেলেন। তিনি কোন সেঞ্চুরি করতে ব্যর্থ হন। তবে, ২৩ খেলায় অংশ নিয়ে পাঁচটি অর্ধ-শতরানের ইনিংস খেলেন। তন্মধ্যে, দুইবার নব্বুইয়ের কোঠায় পৌঁছেছিলেন। ইস্ট ল্যাঙ্কাশায়ারের বিপক্ষে অপরাজিত ৯৭ ও ৮/১৪ লাভ করে দলকে জয় এনে দেন। এটিই পুরো মৌসুমে তার সেরা ব্যাটিং ও বোলিং পরিসংখ্যান ছিল। ১১ খেলায় পাঁচ বা ততোধিক উইকেটের সন্ধান পান।
১৯৫৪-৫৫ মৌসুমের শুরুতে কুইন্সল্যান্ডের বিপক্ষে ১৩৭ রানের ইনিংস খেলেন। এরপর লেন হাটনের নেতৃত্বাধীন সফরকারী ইংরেজ দলের বিপক্ষে নিজ রাজ্য দলের সদস্যরূপে খেলে ৬ ও অপরাজিত ৩৪ রান করেন। কিন্তু, খেলায় তার এ ক্রীড়াশৈলী দল নির্বাচকমণ্ডলীর মনঃপুত হয়নি। ফলে প্রথম টেস্টে ইনিংস জয়ী হওয়া অস্ট্রেলিয়া দলে অংশগ্রহণ থেকে তাকে বিরত থাকতে হয়।
জাতীয় দলে প্রত্যাবর্তন
১৯৫৪-৫৫ মৌসুমে সফরকারী ইংল্যান্ডের বিপক্ষে দুই টেস্ট খেলার জন্য তাকে মনোনয়ন দেয়া হয়। সিডনিতে অনুষ্ঠিত সিরিজের দ্বিতীয় টেস্টে কিথ মিলারের আঘাতের কারণে স্থলাভিষিক্ত হন। খেলায় তিনি ৪৪ ও ১৪ রান তুলেন। ইংল্যান্ড নিম্নমূখী রানের খেলায় ৩৮ রানে জয়লাভ করে সিরিজে সমতা আনে। মিলার সুস্থ হয়ে দলে ফিরে আসেন ও তৃতীয় টেস্টে জিম বার্ক বাদ পড়েন। অ্যাডিলেডের চতুর্থ টেস্টে তাকে পুনরায় দলে রাখা হয়। খেলায় তিনি ১৮ ও ৫ রান তুলেন। ইংল্যান্ড ধারাবাহিকভাবে তৃতীয় জয় পেয়ে সিরিজ নিজেদের করে নেয়।
মৌসুমের শেষ খেলায় নিউ সাউথ ওয়েলস এবং ইংল্যান্ডের বিপক্ষে ৬২ রান করেন। উভয় ক্ষেত্রেই প্রথম ইনিংসে ১৭২ রান তুলেছিল। দল ৪৫ রানে জয় পায়। ঐ গ্রীষ্মে প্রথম টেস্ট বাদে সফরকারীদের প্রথম পরাজয় ছিল। জয়ের লক্ষ্যে ধাবমান ইংল্যান্ড দলের হাটনকে আউট করেন তিনি। এটিই ঐ মৌসুমে তার একমাত্র শিকার ছিল। সামগ্রিকভাবে ঐ মৌসুমটি বার্কের জন্য সুখকর ছিল না। তিনি ৩৬.৭২ গড়ে ৪০৪ রান তুলেছিলেন।
১৯৫৫ সালে অস্ট্রেলিয়া দল ওয়েস্ট ইন্ডিজ সফরে যায়। পঞ্চমবারের মতো দলের বাইরে রাখা হয় জিম বার্ককে। এ সময় তিনি রক্ষণাত্মক দৃষ্টিভঙ্গী নিয়ে খেলতে আরম্ভ করেন। ব্যক্তিগত রানের সংগ্রহশালা স্ফীত করতে সকল ধরনের ঝুঁকি বর্জন করতে থাকেন। কিছুক্ষেত্রে দর্শকদের বিরক্তির কেন্দ্রবিন্দুতে পরিণত হন ও ব্যাট হাতে মাঠে নামাকালে সিডনিবাসী বিদ্রুপাত্মক বাণী প্রদর্শন করতে থাকে। এছাড়াও এ সময়ে টেস্ট উদ্বোধনকারীর ভূমিকায় অবতীর্ণ আর্থার মরিস থাকলেও ওয়েস্ট ইন্ডিজ সফরশেষে অবসর নেন।
জেদী ব্যাটসম্যান হিসেবে পরিচিত জিম বার্ক ঘরোয়া ১৯৫৫-৫৬ মৌসুমের সূচনা করেন দূর্দান্তভাবে। উদ্বোধনী খেলায় কুইন্সল্যান্ডের বিপক্ষে ৮৫ ও ৫৬ রান তুলেন তিনি। পার্থে অনুষ্ঠিত গ্রীষ্মের তৃতীয় খেলায় ওয়েস্টার্ন অস্ট্রেলিয়ার বিপক্ষে রক্ষণাত্মকভাবে ১৮৯ রানের ইনিংস উপহার দেন। ফলে, ডন ব্র্যাডম্যান তাকে আরও কার্যকরী স্ট্রোকপ্লে খেলার পরামর্শ দেন। বার্ক তার কথা রক্ষার্থে অগ্রসর হন। পরের ইনিংসে দক্ষিণ অস্ট্রেলিয়ার বিপক্ষে ১৫০ রানের ইনিংস খেলে দলকে ইনিংস ব্যবধানে জয়লাভে ভূমিকা রাখেন।
এসকল দূর্দান্ত ক্রীড়ানৈপুণ্য প্রদর্শনের প্রেক্ষিতে টেস্ট প্রস্তুতিমূলক খেলায় বার্ককে রে লিন্ডওয়াল একাদশের সদস্যরূপে অন্তর্ভুক্ত করা হয় ও জনসন একাদশের বিপক্ষে খেলেন। প্রথম ইনিংসে ১৯২ ও দ্বিতীয় ইনিংসে অপরাজিত ৬ রান তুলে দলকে নাটকীয়ভাবে দুই উইকেটের জয় এনে দেন। জানুয়ারির শেষে ৯৮ ও অপরাজিত ৫৭ রান তুলে নিউ সাউথ ওয়েলসের ১২১/৭ থেকে তুলে আনেন ও ভিক্টোরিয়ার বিপক্ষে সমূহ পরাজয় থেকে রক্ষা করেন। এরফলে, নিজ দল তৃতীয়বারে মতো ধারাবাহিকভাবে শিল্ডের শিরোপা লাভে সক্ষম হয়। এ পর্যায়ে তিনি মাত্র ২/১২৫ পান কিন্তু, ৮৯.৯০ গড়ে ৮৯৯ রান তুলতে পেরেছিলেন।
ইংল্যান্ড গমন
১৯৫৬ মৌসুমে জিম বার্ক তার স্ট্রোকপ্লের ফুলঝুড়ি ছোটাতে থাকেন। এরফলে দর্শকেরা তার দিকে দৃষ্টি নিবদ্ধ করতে থাকে। পাশাপাশি, রান সংগ্রহও স্ফীত হতে থাকে তার। ফলশ্রুতিতে, ১৯৫৬ সালে ইংল্যান্ড সফরের জন্য অস্ট্রেলিয়া দলের সদস্যরূপে তাকে রাখা হয়। এ সফরে কলিন ম্যাকডোনাল্ডের সাথে নিয়মিতভাবে ব্যাটিং উদ্বোধনে নামতেন। ভেজা গ্রীষ্মে নিম্নমূখী রানের সিরিজরূপে ইংল্যান্ডের অফ স্পিনার জিম লেকারের একচ্ছত্র প্রাধান্য ছিল। টেস্ট সিরিজে ব্যাটিং গড়ে অস্ট্রেলিয়ার শীর্ষস্থানীয় ব্যাটসম্যান ছিলেন তিনি। এছাড়াও, ৩৭ ইনিংসে অংশ নিয়ে ১,৩৩৯ রান তুলেন।
সফরের দ্বিতীয় খেলায় লিচেস্টারশায়ারের বিপক্ষে ১২৩ রান তুলেন। কিন্তু পরবর্তী মাসে টেস্ট শুরুর পূর্বে নিয়মিতভাবে বৃষ্টির কবলে পড়ে খেলাগুলো। ঐ সময়ে তিন খেলার চারটি ইনিংস খেলার সুযোগ পান তিনি। তবে, কোনটিতেই ২০-এর অধিক রান তুলতে পারেননি। টেস্টগুলোয় অংশ নিয়ে ৩৫.৩৩ গড়ে ২১২ রান তুলেন।
এ সফরে তার উল্লেখযোগ্য অবদান ছিল নটিংহামের ট্রেন্ট ব্রিজে অনুষ্ঠিত প্রথম টেস্টের দ্বিতীয় ইনিংসে অপরাজিত ৫৮ রান তোলা। বৃষ্টিবিঘ্নিত পিচে ইংরেজ বোলারদের বিপক্ষে চার ঘণ্টা অবস্থান করে এ সংগ্রহ গড়েন। অর্ধেকেরও বেশি সময় আবহাওয়ার বিরূপ প্রভাব পড়ে। টেস্টগুলোর মাঝখানে অনুষ্ঠিত কাউন্টি খেলাগুলোয় উপর্যুপরী অর্ধ-শতরানের সন্ধান পান। এছাড়াও, তৃতীয় ইনিংসটিতে ৩৭ রানে অপরাজিত থাকেন। লর্ডসে দ্বিতীয় টেস্ট অনুষ্ঠিত হয়। ম্যাকডোনাল্ডের সাথে ১৫১ রানে জুটি গড়েন। ব্যক্তিগত ৬৫ রান তুললেও অস্ট্রেলিয়ার প্রথম ইনিংসে সংগ্রহ দাঁড়ায় ২৮৫। সফরকারীরা ১১৪ রানে এগিয়ে যায়। দ্বিতীয় ইনিংসে তিনি ১৬ রান করতে সক্ষম হন। তাস্বত্ত্বেও অস্ট্রেলিয়া দল ১৮৫ রানে জয় পায়।
এরপরই ওল্ড ট্রাফোর্ডে বিখ্যাত লেকারের টেস্ট অনুষ্ঠিত হয়। একমাত্র অস্ট্রেলীয় হিসেবে দুইবার জিম লেকারের শিকারে পরিণত হননি। জিম লেকার ২০ উইকেটের মধ্যে ১৯ উইকেট পেয়েছিলেন। জিম বার্ক প্রথম ইনিংসে টনি লকের হাতে ধরা পড়েন। প্রথম ইনিংসে অস্ট্রেলিয়ার সংগৃহীত ৮৪ রানের মধ্যে ২২ ও দ্বিতীয় ইনিংসে ২০৫ রানের মধ্যে ৩৩ রান তুলেছিলেন। স্বাগতিক দল ইনিংস ও ১৭০ রানের ব্যবধানে জয় পেয়ে অ্যাশেজ করায়ত্ব করে।
এরপর স্পিন উপযোগী উইকেটে ওয়ারউইকশায়ারের বিপক্ষে ১৯৪ রান করেন। ঐ সময়ে এটিই তার সর্বোচ্চ সংগ্রহ ছিল। অস্ট্রেলিয়া ইনিংস ব্যবধানে জয় পায়। পরের মাসে রান খরায় ভোগেন। ছয় ইনিংসে মাত্র ৫৪ রান করেছিলেন। তন্মধ্যে, ওভালের পঞ্চম টেস্টে আট ও এক রান করেছিলেন। উভয়ক্ষেত্রেই সারের মাঠে দুইবার লেকারের বলে আউট হন। ইংরেজ অধিনায়ক পিটার মে অস্ট্রেলিয়াকে বৃষ্টিতে আক্রান্ত উইকেটে ২২৮ রানের জয়ের লক্ষ্যমাত্রা ধার্য করেন। ২৭/৫ থাকা অবস্থায় আবারও বৃষ্টি নামলে আরেকটি সমূহ পরাজয় থেকে দল বাঁচতে সক্ষম হয়। এ সিরিজে ৩০.১১ গড়ে ২৭১ রান সংগ্রহ করেছিলেন।
সিরিজটিতে লেকারের প্রাধান্যতা লক্ষ্য করা যায়। বার্কের আউটের দুই-তৃতীয়াংশই তিনি করেছিলেন। নীল হার্ভের পর দ্বিতীয় সর্বাধিকসংখ্যক লেকারের বল মোকাবেলা করেছিলেন তিনি। বার্ক লেকারের স্পিন উপযোগী ও আর্দ্রতাপূর্ণ উইকেটে বল মোকাবেলা করার কৌশল অবলম্বন করেন। বলকে মোকাবেলা করতে গিয়ে তিনি ধারণা করতে যে হয়তোবা শর্ট লেগ অঞ্চলে তিনি কট আউটের শিকার হবেন।
এক মাস রান খরায় ভোগার পর টিএন পিয়ার্স একাদশের বিপক্ষে ৯৪ ও ২১ রান তুলে ইংরেজ মাটিতে খেলা শেষ করেন। খেলায় সফরকারীরা পাঁচ উইকেটে জয় পায়। এরপর প্রথম-শ্রেণীবিহীন খেলায় স্কটল্যান্ডের বিপক্ষে দুই খেলায় ৮১ ও ৫৮ রানের ইনিংস খেলেন। এ সফরে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৫৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন জিম বার্ক।
ভারত ও পাকিস্তান সফর
এরপর তিনি ভারত ও পাকিস্তান সফর শেষে অস্ট্রেলিয়ায় ফিরে আসেন। ঐ সফরে সফরকারী দল চার টেস্টে অংশ নেয় ও অন্য কোন খেলায় অংশ নেয়নি। এ সফরে বার্কের ব্যাটিং ক্রমাগত উত্তরণের দিকে অগ্রসর হচ্ছিল। করাচীতে অস্ট্রেলিয়া পাকিস্তানের বিপক্ষে উদ্বোধনী টেস্ট খেলায় অংশ নেয়। বার্ক ৪ ও ১০ রান তুলেন। উভয় ক্ষেত্রেই তিনি ফজল মাহমুদের হাতে ধরা পড়েন। খেলায় সফরকারী অস্ট্রেলিয়া দল নয় উইকেটে পরাজিত হয়েছিল।
ঝাং হেং
থাম্ব ঝাং হেং (Chinese: 張衡; জন্ম ৭৮ - মৃত্যু ১৩৯ খ্রিষ্টাব্দ), আগে রোমানীকরণ করে লেখা হতো চ্যাং হেং, ছিলেন হান সম্রাজ্যের সময়কালে ন্যানইয়াং অঞ্চলের হান-চাইনিজ জাতির একজন বহুবিদ্যাবিশারদ। লাউইয়াং এবং চ্যাংগান এর মূল প্রশাসনিক শহরে তিনি বিদ্যালাভ করেন এবং পরবর্তীতে একজন জোতির্বিজ্ঞানী, গণিতবিদ, বিজ্ঞানী, প্রকৌশলী, আবিষ্কারক, ভূ-গোলবিদ, মানচিত্রাঙ্কনবিদ, শিল্পী, কবি, রাজনীতিবিদ এবং সাহিত্য বিশারদ হিসেবে খ্যাতি অর্জন করেন।
জিম বার্ক
ভারত ও পাকিস্তান সফর
উপমহাদেশ ভ্রমণ শেষে ১৯৫৬-৫৭ মৌসুমের শুরুতে অস্ট্রেলীয়রা নিজ দেশে অবতরণ করে। ঐ মৌসুমে কোন টেস্ট হয়নি। প্রথম খেলায় ওয়েস্টার্ন অস্ট্রেলিয়ার বিপক্ষে জোড়া শূন্য পান। ফিরতি খেলায় মাত্র দুই রান তোলেন। তাস্বত্ত্বেও, নিউ সাউথ ওয়েলস দল উভয় খেলায় জয় পেয়েছিল। পরের খেলায় নিজ দলের ৪৫৪ রানের মধ্যে তিনি একাই সংগ্রহ করেন ২২০ রান। সাউথ অস্ট্রেলিয়ার বিপক্ষে তার দল ইনিংস ব্যবধানে জয় পায়। বড়দিনের সময়কালে বার্ক শেফিল্ড শিল্ডের ইতিহাসে প্রথম টাইয়ের সাথে নিজ নামকে জড়িয়ে রাখেন।
ঝাং হেং
ঝাং হেং তার চাকুরীজীবন শুরু করেন নানইয়াং-এ ছোটখাট একটি সরকারী পদে। পরবর্তীতে প্রধান জোতির্বিজ্ঞানী, প্রিফেক্ট অফ দি মেজরস ফর অফিসিয়াল ক্যারেজস্ এবং ইম্পেরিয়াল কোর্টের প্যালেস এটেনডেন্ট হিসেবে দায়িত্ব পালন করেন। ইতিহাস এবং দিনপঞ্জিকা বিষয়ক তার অনমনীয় মনোভাব তাকে বিতর্কিত ব্যক্তিত্বে পরিনত করে যার ফলে তিনি প্রধান ইতিহাসবিদ পদে উন্নীত হতে পারেননি। সম্রাট শুনের শাসনামলে (১২৪-১৪৪ খ্রিঃ) রাজদরবারের ইউনিকদের সাথে তার রাজনৈতিক প্রতিদ্বন্ধিতার ফলে তিনি সিদ্ধান্ত নেন রাজদরবার থেকে অবসর গ্রহণ করে হেবেই অঞ্চলে হেজিয়ান এর প্রশাসক হিসেবে দায়িত্ব পালনের। ১৩৮ খ্রিঃ রাজধানীতে আরেকবার কাজ করবার জন্য ডাক পাবার আগে তিনি অল্প কিছুদিনের জন্য নানইয়াং এ নিজ বাড়িতে বসবাস করেন। এক বছর পর ১৩৯ খ্রিষ্টাব্দে তিনি এখানেই মৃত্যুবরণ করেন।
জিম বার্ক
ভারত ও পাকিস্তান সফর
প্রথম ইনিংসে ১৩২ রান তুললে নিউ সাউথ ওয়েলস দল ২৮১ রানে গুটিয়ে যায় ও ভিক্টোরিয়ার তুলনায় ৩৭ রানে এগিয়ে থাকে। দ্বিতীয় ইনিংসে বর্তমান চ্যাম্পিয়ন দল ১৬১ রানের জয়ের লক্ষ্যমাত্রার দিকে ধাবিত হয়। আঘাতের কারণে বার্ক রিটায়ার্ড হার্ট হন। এ পর্যায়ে দল ৭০/৭ হলে ব্যাটিংয়ে দূর্বল ইয়ান ক্রেগ তাকে জোরপূর্বক ব্যাট হাতে নিতে বাধ্য করেন। দলীয় ১৪৫ রানে রিচি বেনোর উইকেট পতন ঘটলে মাঠে নামেন তিনি। তিন রান পর ১৪৮ রানে ক্রেগ বিদায় নেন। বার্ক আট রান করেন ও দলের সংগ্রহ ১৬০/৯ হয়। এ পর্যায়ে, ইয়ান ম্যাকিফের বল তার ব্যাটের কিনারা স্পর্শ করে উইকেট-রক্ষক লেন মাডকসের গ্লাভসে চলে যায়। খেলাটি টাই হয়।
ঝাং হেং
ঝাং যন্ত্রবিজ্ঞান এবং গিয়ারের উপর তার গভীর জ্ঞান কাজে লাগিয়ে বেশ কিছু জিনিস আবিষ্কার করেন। তিনি মহাকাশ পর্যবেক্ষণে সহায়ক পৃথিবীর প্রথম জল-চালিত আর্মিলারি গোলক (একধরনের মহাকাশের মডেল যা জোতির্বিজ্ঞানের হিসাবে সহায়তা করে) আবিষ্কার করেন, আরেকটি ট্যাঙ্ক (জলাধার) লাগানোর মাধ্যমে ইনফ্লো ওয়াটার ক্লক (জল ঘড়ি) উন্নত করেন, এবং পৃথিবীর প্রথম সিসমোস্কোপ (ভূকম্পমাপক) আবিষ্কার করেন, যা ৫০০ কি.মি (৩০০ মাইল) দূরের ভূমিক্মম্পের দিক নির্দেশ করতে সক্ষম। তিনি পাই এর মান নির্ধারণে পূর্বে ব্যবহৃত চীনা পদ্ধতিকে আরও উন্নত করেন। তার সুবিশাল নক্ষত্র তালিকায় ২৫০০ নক্ষত্রের বর্ণনা লিপিবদ্ধ করার পাশাপাশি তিনি চাঁদ এবং সূর্যের সাথে এর সম্পর্কের ধরন নিয়ে তত্ত্ব প্রদান করেন, বিশেষ করে চাদের গোলক আকৃতি এবং সূর্যের আলোর প্রতিফলনের কারণে তার একপাশে আলো এবং অন্য পাশে অন্ধকার বৈশিষ্ট্য এবং চাঁদ ও সূর্য গ্রহণের বৈশিষ্ট্য নিয়ে তত্ত্ব প্রদান করেন। তার রচিত ফু এবং শি ধরনের কবিতা তার জীবনকালেই বেশ জনপ্রিয়তা অর্জন করে এবং পরবর্তী প্রজন্মের চীনা লেখকেরা তার সাহিত্য নিয়ে গবেষণা করেন। ঝাং তার জ্ঞান এবং সৃষ্টিশীলতার কারণে মরোনত্তর অনেক সম্মোনে ভূষিত হন, বর্তমানকালের অনেক গবেষক জোর্তিবিজ্ঞান সংক্রান্ত ঝাং-এর কাজ গ্রীকো-রোমান জোর্তিবিজ্ঞানী টলেমি’র (৮৬-১৬১ খ্রিঃ) কাজের সাথে তুলনীয় বলে মনে করেন।
জিম বার্ক
ভারত ও পাকিস্তান সফর
মৌসুম শেষে ৫৫.৫০ গড়ে ৪৪৪ রান তুলেন ও ৩৯.০০ গড়ে তিন উইকেট পান। ফলশ্রুতিতে, নিউ সাউথ ওয়েলসের উপর্যুপরী চতুর্থ শিরোপা জয়ে প্রভূতঃ ভূমিকা রাখেন।
দক্ষিণ আফ্রিকা গমন
পরের বছর ১৯৫৭-৫৮ মৌসুমে দক্ষিণ আফ্রিকা সফরে যান। অস্ট্রেলীয়দের মধ্যে তিনি রান সংগ্রহে শীর্ষে ছিলেন। ৬৫.০৬ গড়ে ১,০৪১ রান তুলেন। একমাত্র অস্ট্রেলীয় হিসেবে সহস্রাধিক রান পেয়েছিলেন জিম বার্ক।
উত্তর রোডেশিয়ায় যাত্রা বিরতির মাধ্যমে এ সফরের সূচনা ঘটে। প্রথম-শ্রেণীবিহীন খেলায় জাম্বিয়ার বিপক্ষে তিনি ১০২ রানের মনোরম ইনিংস খেলেন। এরপর দলটি রোডেশিয়ায় গমন করে। স্বাগতিক দলের বিপক্ষে দুইটি খেলায় অংশ নেয়। দ্বিতীয় ইনিংসে ১০৬ রান তুলে দলকে দশ উইকেটের জয় এনে দেন।
দক্ষিণ আফ্রিকার মাটিতে পৌঁছেই নাটাল ও ইস্টার্ন প্রভিন্সের বিপক্ষে অনুষ্ঠিত উপর্যুপরী খেলায় ১১২ ও ১৩৩ রানের ইনিংস খেলেন। এরপর ওয়েস্টার্ন প্রভিন্সের বিপক্ষে পরের খেলায় ৭২ রান তুলেন।
প্রথম টেস্টে বেশ প্রতিকূলতার মুখোমুখি হন জিম বার্ক। খেলায় তিনি ১৬ ও ১০ রানে রিটায়ার্ড হার্ট হন। খেলাটি ড্র হলেও দক্ষিণ আফ্রিকা একচ্ছত্র প্রাধান্য বিস্তার করেছিল। তবে, পরের সপ্তাহে কেপ টাউনে অনুষ্ঠিত দ্বিতীয় টেস্টে নিজেকে মেলে ধরেন। তেজী মনোভাব, দর্শনীয় খেলার ধরন তুলে ধরে ১৮৯ রান তুলেন। এরজন্য তাকে ৫৭৮ মিনিট খরচ করতে হয়েছিল। এটিই তার সর্বোচ্চ টেস্ট রান। দক্ষিণ আফ্রিকা ফলো অনের কবলে পড়ে ও ইনিংস ব্যবধানে পরাজিত হয়। ট্রান্সভালের বিপক্ষে ৮৬ রানের ইনিংস খেলার পর ডারবানে অনুষ্ঠিত ড্র হওয়া তৃতীয় টেস্টের দ্বিতীয় ইনিংসে ৮৩ রান তুলেন। প্রথম ইনিংসে তিনি মাত্র দুই রান করেছিলেন। অস্ট্রেলিয়া দল মহাসঙ্কটে পড়ে ও স্বাগতিক দল ২২১ রানে এগিয়ে যায়। কিন্তু, দ্বিতীয়বারের প্রচেষ্টায় অস্ট্রেলিয়া দল ২৯২/৭ তুলে ও পরাজয় এড়াতে সক্ষমতা দেখায়। জোহেন্সবার্গে অনুষ্ঠিত চতুর্থ টেস্টের প্রথম ইনিংসে ৮১ রানের ইনিংস খেলেন জিম বার্ক। খেলায় অস্ট্রেলিয়া দল দশ উইকেটে জয়লাভের পাশাপাশি ২-০ ব্যবধানে সিরিজ জয় করে। পঞ্চম টেস্টে তিনি মাত্র আট রান তুলেন। তাস্বত্ত্বেও অস্ট্রেলিয়া দল আট উইকেটে জয় পেয়েছিল। ঐ টেস্টগুলোয় ৩৮.৫০ গড়ে দুই উইকেট পেয়েছিলেন তিনি। তবে, তার বোলিং বেশ সন্দেহের কারণ হয়ে দাঁড়ায়।
ঐ সফরের শেষ পর্যায়ে সাউথ আফ্রিকান ইউনিভার্সিটিজের বিপক্ষে অল-রাউন্ড নৈপুণ্য প্রদর্শন করেন জিম বার্ক। প্রথম ইনিংসে ৬/৪০ পান। এটিই তার সেরা বোলিং পরিসংখ্যান ছিল। চারজনকে তিনি বোল্ড করেছিলেন। এরপর তিনি ৮১ রান তুলে দলকে ১৭৯ রানে এগিয়ে যেতে সহায়তা করেন। দ্বিতীয় ইনিংসে ২/৬৫ পান। এরফলে আয়োজক দল পরাজিত হয়। আফ্রিকা সফরে বল হাতে জিম বার্ক সর্বপেক্ষা সফল হন। ২২.২৮ গড়ে ২১টি প্রথম-শ্রেণীর উইকেট পান তিনি।
অবসর
১৯৫৮-৫৯ মৌসুমে তিনি বেশ শক্তভাবে শুরু করেন। শিল্ড মৌসুমের উদ্বোধনী খেলায় কুইন্সল্যান্ডের বিপক্ষে ১১৩ রানসহ ৩/২৩ বোলিং করেন। পরের খেলায় ওয়েস্টার্ন অস্ট্রেলিয়ার বিপক্ষে অর্ধ-শতরানের ইনিংস খেলার পর টেস্টের পূর্বে সফরকারী ইংরেজ দলের বিপক্ষে নিউ সাউথ ওয়েলসের সদস্যরূপে খেলে ১০৪ রান তুলেন।
ব্রিসবেনে ইংল্যান্ড দলের বিপক্ষে প্রথম টেস্টে অংশ নেন তিনি। নিম্নমূখী ও ধীরগতিসম্পন্ন খেলার প্রথম ইনিংসে ২০ রান তুলেন। ১৮৬ রান করে অস্ট্রেলিয়া দল ৫২ রানে এগিয়ে যায়। রক্ষণাত্মক ব্যাটিংশৈলীর অধিকারীরূপে সুপরিচিত ইংরেজ অল-রাউন্ডার ট্রেভর বেইলি প্রথম-শ্রেণীর খেলার ইতিহাসে সর্বপেক্ষা ধীরগতির অর্ধ-শতরান করেন ৩৫৭ মিনিট ব্যয় করে। চূড়ান্ত দিন ১৪৭ রানের জয়ের লক্ষ্যমাত্রায় অস্ট্রেলিয়া দল মাঠে নামে। বেইলি’র পথ অনুসরণ করে ২৫০ মিনিট ব্যয় করে তিনি অপরাজিত ২৮ রান তুলে স্বাগতিক দলকে আট উইকেটের জয় এনে দেন। ক্রিজে অবস্থানকালে ২০%-এরও কম রান তুলেছিলেন তিনি।
টেস্টগুলোর মাঝে নিউ সাউথ ওয়েলসের সদ্যরূপে ভিক্টোরিয়ার বিপক্ষে ৫৩ ও ৭৭ রান তুলে দলকে ১৬২ রানে বিজয় এনে দেন। ইংরেজ দলের বিপক্ষে চার খেলায় অংশ নিয়ে এক মাস দূর্বল ক্রীড়ানৈপুণ্য প্রদর্শন করেন তিনি। মেলবোর্নে অনুষ্ঠিত দ্বিতীয় টেস্টে তিনি ৩ ও অপরাজিত ১৮ রান তুলেন। খেলায় দল আট উইকেটে জয় পায়। এরপর লেকারভীতিতে ড্র হওয়া তৃতীয় টেস্টে ১২ ও ৭ রান করেন। ঐ টেস্টের দ্বিতীয় ইনিংসে ইংরেজ অধিনায়ক পিটার মেকে ৯২ রানে আউট করেন। খেলায় তিনি ২/২৬ পেলেও ক্রমাগত সফরকারী দলের সাংবাদিকদের কাছ থেকে বল ছুড়ে মারার অভিযোগের কবলে পড়েন।
চতুর্থ টেস্টের পূর্বে নিজ রাজ্যদলের সদস্যরূপে ইংরেজ দলের খেলায়ও নিম্নমূখী রানের কবলে পড়েন। তিনি ৫ ও অপরাজিত ২২ রান করেন। বেইলি’র বলে আউট হন। তবে, ইংরেজ প্রতিপক্ষের বিপক্ষে ধীরগতিতে রান তোলা অব্যাহত রাখেন। চতুর্থ টেস্টের প্রথম ইনিংসে বার্ক ৬৬ রান তুলেন। এরফলে দল ২৩৬ রানে এগিয়ে যায়। দ্বিতীয় ইনিংসে অপরাজিত ১৬ রান তুলে দলকে দশ উইকেটের জয় এনে দিয়ে সিরিজে এগিয়ে নেন। পঞ্চম টেস্টের পূর্বে ভিক্টোরিয়ার বিপক্ষে ৪/৫২ ও ১/১৯ বোলিং গড়েন। অস্ট্রেলিয়ার পক্ষে সর্বশেষ টেস্টে অংশ নেন। খেলায় তিনি মাত্র ১৬ ও ১৩ রান তুলে উভয় ক্ষেত্রে ঐ যুগের সেরা দ্রুতগতিসম্পন্ন বোলার ফ্রাঙ্ক টাইসনের শিকারে পরিণত হন। তাস্বত্ত্বেও, অস্ট্রেলিয়া দল নয় উইকেটে জয় পেয়ে সিরিজে ৪-০ ব্যবধানে জয়ী হয়।
ধীরগতিতে রান তোলা ও বোলিংয়ের সমালোচনায় মুখরিত হলে এবং ফাস্ট বোলিংয়ে ভীতি বিশেষ করে শর্ট পিচ বোলিং মোকাবেলায় অনীহার কারণে এ সিরিজ শেষে আকস্মিকভাবে অবসর নেন। ২৮.৪৩ গড়ে ১৯৯ রান করেছিলেন তিনি। ৫ মার্চ, ১৯৫৯ তারিখে অবসরের কথা ঘোষণা করে জিম বার্ক।
টেস্টের পর তিনি দুইটি শিল্ড খেলায় অংশ নেন। এর জবাবে সাউথ অস্ট্রেলিয়ার বিপক্ষে ১০৩ ও ৬৫ রানের ইনিংস খেলে দলকে ১৭৪ রানের জয় এনে দেন। খেলোয়াড়ী জীবনের শেষ খেলায় ওয়েস্টার্ন অস্ট্রেলিয়ার বিপক্ষে তিনি পাঁচ রান করলেও নিউ সাউথ ওয়েলস দল ইনিংসের জয় পায়। পাশাপাশি উপর্যুপরী তাদের ষষ্ঠ শেফিল্ড শিল্ডের শিরোপা লাভ করে।
এরপর তিনি গ্রেড ক্রিকেটে আরও ১৩ মৌসুম খেলেন। পরবর্তীকালে অস্ট্রেলিয়ান ব্রডকাস্টিং কর্পোরেশনের ধারাভাষ্যকারের দায়িত্বে থেকে সুখ্যাতি পান।
খেলার ধরন
ব্যাটিংয়ের পাশাপাশি অফ ব্রেক বোলার ছিলেন জিম বার্ক। ত্রিশের নিচে রান দিয়ে ১০১টি প্রথম-শ্রেণীর উইকেট পান। তার বোলিংশৈলী সন্দেহজনক হলেও গ্রেড ক্রিকেটে বল নিক্ষেপের দায়ে চিহ্নিত করা হয়নি। তার বোলিংয়ের ধরন অনেকাংশেই পুলিশের ব্যাটন হাতে প্রহার করার মতো। ১৯৫৮-৫৯ মৌসুমে বল ছোঁড়ার বিতর্কের তুঙ্গে থাকা স্বত্ত্বেও তিনি টেস্ট খেলাগুলোয় ঝুঁকির মুখে ছিলেন না। গ্রেড ক্রিকেটে প্রায়শঃই উইকেট পতন না হওয়া অবস্থায় বেশ কার্যকর ছিল তার বোলিং। প্রায়শঃই প্রতিপক্ষীয় ব্যাটিং মেরুদণ্ড তুলোধুনো হয়ে পড়তো।
টেস্ট ক্রিকেটে প্রচণ্ড চাপ থাকা স্বত্ত্বেও জিম বার্ক বিনোদনকারী ও আক্রমণধর্মী ব্যাটসম্যান ছিলেন। সঠিক অবস্থানে থেকে দ্রুত রক্ষণাত্মক কিংবা আক্রমণাত্মক ও ভারসাম্য বজায় রেখে অগ্রসর হতেন। অন-ড্রাইভের দিকেই তার অধিক ঝোঁক ছিল। ছয় ফুটের অল্প কম উচ্চতার অধিকারী হিসেবে তিনি ব্যাটের হাতলের উঁচুতে ধরে কিঞ্চিৎ ব্যাট উঁচু করে রাখতেন। পিছনের পায়ে ভর রেখে স্কয়ার-অনে খেলাকালে বোলারের দিকে বুক মুখোমুখি করে রাখতেন। পিয়ানো বাজিয়ে ও কৌতুককর অবস্থায় দলের সাথে শামিল হতেন।
জনপ্রিয় ও কৌতুকপ্রিয় চরিত্রের অধিকারী জিম বার্ক মেরিলেবোন ক্রিকেট ক্লাবের আজীবন সম্মানিত সদস্য ছিলেন। ব্যক্তিগত বিষয় ও আর্থিক দুরবস্থার কথা গোপন রাখতেন। ফেব্রুয়ারি, ১৯৭৯ সালে অ্যাশেজ টেস্টের নিয়মিত এবিসি দলের নিয়মিত ধারাভাষ্যকারের দায়িত্ব পালনকালে সিডনির ক্রীড়া সরঞ্জাম বিক্রয় প্রতিষ্ঠান থেকে শটগান ক্রয় করেন। পরবর্তীতে শটগান দিয়ে আত্মহত্যা করেন জিম বার্ক।
আজিজ আহমেদ খান
আজিজ আহমেদ খান হলেন একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার রাজনীতির সাথে যুক্ত।২০১৬ সাল থেকে তিনি আসাম বিধানসভায় করিমগঞ্জ দক্ষিণ বিধানসভা কেন্দ্রের বিধায়ক হিসেবে দায়িত্ব পালন করছেন।
Biography
আজিজ আহমেদ খান ১৯৭৮ খ্রীষ্টাব্দে করিমগঞ্জ জেলার ফারমপাশা গ্রামের একটি সম্ভ্রান্ত বাঙ্গালী মুসলিম পরিবারে জন্মগ্রহণ করেন।. তার বাবার নাম মজিরউদ্দীন আহমদ খাঁন।
ওয়ার্ল্ড ওয়াইড ওয়েব
ওয়ার্ল্ড ওয়াইড ওয়েব (সংক্ষিপ্তরূপ দি ওয়েব) হল ইন্টারনেট দিয়ে দর্শনযোগ্য আন্তঃসংযোগকৃত তথ্যাদির একটি ভাণ্ডার। একটি ওয়েব ব্রাউজারের সহায়তা নিয়ে একজন দর্শক ওয়েবপাতা বা ওয়েবপৃষ্ঠা দেখতে পারে এবং সংযোগ বা হাইপারলিঙ্ক ব্যবহার করে নির্দেশনা গ্রহণ ও প্রদান করতে পারে।
ইন্টারনেটের মাধ্যমে পরস্পরের সাথে যুক্ত হাইপার টেক্সট ডকুমেন্টগুলো নিয়ে কাজ করার প্রক্রিয়া ওয়ার্ল্ড ওয়াইড ওয়েব নামে পরিচিত। হাইপার লিংকের সাহায্যে ওয়েব ব্রাউজারের মাধ্যমে, ওয়েব পৃষ্ঠা দেখা যায়, যা টেক্সট, চিত্র, ভিডিও ও অন্যান্য মাণ্টিমিডিয়া সমৃদ্ধ হতে পারে। ১৯৮৯ সালের মার্চে ইংরেজ পদার্থবিদ টিম বার্নাস লি, বর্তমানে যিনি ওয়ার্ণ্ড ওয়েব কনসোর্টিয়ামের ডাইরেক্টর, পূর্ববর্তী হাইপারটেক্সট সিস্টেম হতে ধারণা নিয়ে, যে প্রস্তাবনা লেখেন তা হতেই উপত্তি ওয়াল্ড ওয়াইড ওয়েবের। পরবর্তীতে এ কাজে লি'র সাথে যোগ দেন বেলজিয়ান বিজ্ঞানী রবার্ট কাইলিয়াউ। এসময় তারা উভয়েই সুইজারল্যান্ডের জেনেভায় সের্নে কর্মরত ছিলেন। ১৯৯০ এর ডিসেম্বরে তাদের প্রকাশিত এক প্রস্তাবনায় তারা উল্লেখ করেন,‍“ হাইপারটেক্সট্-কে লিংক ও ওয়েব হতে নানবিধ তথ্যের সংগ্রহের মাধ্যম হিসেবে ব্যবহার করে একজন ব্যাবহারকারি তার মর্জিমাফিক ওয়েব পরিভ্রমণ করতে পারবে।”
বর্তমান ইন্টারনেট সংযোগের মাধ্যমে সংযুক্ত হয়ে, অন্যান্য ওয়েব সাইট তৈরি হয়েছিল, সারা বিশ্বব্যাপী, ডোমেইন এর নাম ও এইচটিএমল এর ক্ষেত্রে আন্তর্জাতিক মান স্থাপিত হয়েছিল। তখন থেকেই বার্নাস লি ওয়েব স্টান্ডার্ড এর ব্যাপারে তার সক্রিয় ভূমিকা পালন করেন(যেমন, ওয়েব পেই্জ তৈরীতে কোন মার্কআপ ভাষা ব্যবহার করা হবে)। সাম্প্রতিক কালে তিনি আওয়াজ তুলেছেন Semantic ওয়েব এর ব্যাপারে। ওয়ার্ল্ড ওয়াইড ওয়েব সহজে ব্যবহার যোগ্য ও সাবলীল পক্রিয়ায় ইন্টারনেটের মাধ্যমে তথ্য সমূহের প্রসার বা বিস্তৃতি ঘটিয়েছে। আর এভাবেই তারা ইন্টারনেটকে জনপ্রিয় করতে গুরুত্ববহ ভূমিকা রেখেছেন। অনেক সময় সাধারণত এদের অর্থকে গুলিয়ে ফেলা হয় যদিও ইন্টারনেট কখনই ওয়ার্ল্ড ওয়াইড ওয়েবের প্রতিশব্দ নয়। ওয়েব হল মূলত ইন্টারনেটের উপর ভিত্তিকরে গড়ে ওঠা একটা এপ্লিকেশন মাত্র
ওয়েব যেভাবে কাজ করে
থাম্ব|276x276পিক্সেল|দেশ অনুযায়ী জন্য ওয়েব সূচকের একটি বৈশ্বিক মানচিত্র (জরিপের সাল 2014) ওয়েব পৃষ্ঠা দেখার প্রক্রিয়া সাধারণত কোন ব্রাউজারে ইউআরএল টাইপ করা বা কোন পাতা হতে হাইপারলিঙ্ক অনুসরণের মাধ্যমে শুরু হয়ে থাকে। এরপর ওয়েব ব্রাউজার যোগাযোগ স্থাপনের লক্ষ্যে ধারাবাহিকভাবে কিছু বার্তা প্রদান শুরু করে। এর ফলশ্রুতিতে পরিশেষে পাতাটি দর্শনযোগ্য হয়ে ওঠে।
প্রথমেই ইউআরএল এর সার্ভার নামের অংশটি আইপি এ্যাড্রেস ধারণ করে। এজন্য এটি একটি বিশ্বজনীন ইণ্টারনেট ডাটাবেস বা তথ্যভাণ্ডার ব্যবহার করে যা ডোমেইন নেম সিস্টেম নামে পরিচিত। এই আইপি ঠিকানাটি ওয়েব সার্ভারে ডাটা প্যাকেট প্রেরণের জন্য জরুরী।
এরপর ব্রাউজার নির্দিষ্ট ঠিকানাটিকে একটি এইচটিটিপির আবেদন জানায় ওয়েব সার্ভারের কাছে। সাধারণ কোন ওয়েব পৃষ্ঠার বেলায়, পাতাটির এইচটিএমএল লেখার জন্য শুরুতে আবেদন জানানো হয়। এরপর ওয়েব ব্রাউজারটি ছবিসহ অন্যন্য প্রয়োজনীয় ফাইলের জন্য আবেদন পৌছে দেয়।
ওয়েব সার্ভার থেকে আবেদনকৃত ফাইলসমূহ পাবার পর ওয়েব ব্রাউজারটি এইচটিএমএল, সিএসএস ও অন্যান্য ওয়েব ল্যাঙ্গুয়েজ অনুযায়ী পাতাটিকে স্ক্রিনে সাজিয়ে ফেলে। অধিকাংশ ওয়েব পাতাগুলোতে নিজস্ব হাইপারলিঙ্ক থাকে যাতে সংশ্লিষ্ট অন্যন্য পাতা এবং ডাউনলোডসহ অন্যন্য প্রয়োজনীয় লক্ষ্য উল্লেখিত থাকে। এই প্রয়োজনীয় ও পরস্পর সংযুক্ত হাইপারলিঙ্কগুলোর সমুষ্টিই ওয়েব নামে পরিচিত। টিম বার্নার্স-লি সর্বপ্রথম একে ওয়ার্ল্ড ওয়াইড ওয়েব নামে নামাঙ্কিত করেন।
ইতিহাস
১৯৮৯ সালে সুইজারল্যান্ডের জেনেভায় সার্ন এ কর্মরত অবস্থায় স্যার টিম বার্নার্স-লি ওয়ার্ল্ড ওয়াইড ওয়েব তৈরি করেন। সেটা থেকে শুরু করে ওয়েবের উন্নতিসাধনে তিনি গুরুত্বপূর্ণ ভূমিকা পালন করেছেন। উদাহরণস্বরূপ, তিনি মার্কআপ ল্যাংগুয়েজ তৈরিতে ভূমিকা রাখেন যার মাধ্যমে ওয়েবপৃষ্ঠা অলঙ্করণ বা কম্পোজ করা হয়। সাম্প্রতিক সময়ে তিনি সেমান্টিক ওয়েব তৈরিতেও উত্সাহ প্রদান করেছেন।
আজকের ওয়েব পদ্ধতি থেকে এটি অনেকটা আলাদা হলেও এদের ভিতরে যথেষ্ট মিল আছে। ১৯৮৯ সালে টিম বার্নার্স-লি এনকোয়ার সহ আরো বিশদ একটি তথ্য ব্যবস্থাপনা পদ্ধতির প্রস্তাবনা করেন। রবার্ট কাইলিয়াউ এর সহায়তায় ১৯৯০ সালের ১২ নভেম্বর তিনি ওয়ার্ল্ড ওয়াইড ওয়েবের আরো আনুষ্ঠানিক একটি প্রস্তাবনা প্রদান করেন।
নিরাপত্তা
প্রস্তাবিত সমাধান পরিবর্তিত হয়. McAfee- এর মতো বড় নিরাপত্তা সংস্থাগুলি ইতিমধ্যেই 9/11-পরবর্তী প্রবিধানগুলি পূরণ করার জন্য গভর্নেন্স এবং কমপ্লায়েন্স স্যুটগুলি ডিজাইন করেছে, এবং ফিনজানের মতো কেউ কেউ তার উত্স নির্বিশেষে প্রোগ্রামিং কোড এবং সমস্ত সামগ্রীর সক্রিয় রিয়েল-টাইম পরিদর্শনের সুপারিশ করেছে৷ কেউ কেউ যুক্তি দিয়েছেন যে ব্যবসায়িক সুযোগ হিসেবে ওয়েব সিকিউরিটি দেখার জন্য এন্টারপ্রাইজগুলিকে খরচ কেন্দ্রের পরিবর্তে, অন্যরা "সর্বব্যাপী, সর্বদা-অন-অন- ডিজিটাল রাইট ম্যানেজমেন্ট " এর জন্য আহবান করেছেন যে শত শত কোম্পানিকে প্রতিস্থাপন করার জন্য অবকাঠামোতে প্রয়োগ করা হয়েছে যা ডেটা সুরক্ষিত করে। এবং নেটওয়ার্ক। জনাথন জিট্রেন বলেছেন যে ব্যবহারকারীরা কম্পিউটিং সুরক্ষার দায়িত্ব ভাগ করে নেওয়া ইন্টারনেট লক ডাউন করার চেয়ে অনেক বেশি পছন্দনীয়।
মতসেন্দ্রনাথ
মতসেন্দ্রনাথ বা মৎস্যেন্দ্র বা মচ্চিন্দ্রনাথ বা মীনানাথ বা মিনাপা ছিলেন বৌদ্ধ ও হিন্দু ঐতিহ্যের একজন সাধু ও যোগী। তাকে ঐতিহ্যগতভাবে হঠযোগের পুনরুজ্জীবনকারী হিসেবে বিবেচনা করা হয় এবং এর সাথে সাথে এর কিছু প্রাচীন গ্রন্থের লেখকও বলা হয়। তাকে নাথ সম্প্রদায়ের প্রতিষ্ঠাতা হিসেবেও দেখা হয়, তিনি শিবের কাছ থেকে শিক্ষা পেয়েছিলেন।
মতসেন্দ্রনাথ বিশেষ করে কৌল শৈবধর্মের সাথে যুক্ত। তিনি চুরাশিজন মহাসিদ্ধদের মধ্যে একজন এবং গোরক্ষনাথের গুরু হিসেবে বিবেচিত, প্রাথমিক হঠযোগের আরেকটি গুরুত্বপূর্ণ ব্যক্তিত্ব। তিনি হিন্দু ও বৌদ্ধ উভয়ের দ্বারাই শ্রদ্ধেয় এবং কখনও কখনও অবলোকিতেশ্বরের অবতার হিসাবে বিবেচিত হন।
জীবনের প্রথমার্ধ
মতসেন্দ্রের জীবন সম্পর্কে খুব কমই জানা যায়: তাকে মিনানাথও বলা হয় এবং তিনি লুই পা-এর সাথেও যুক্ত, যার সমস্ত নাম 'মাছের প্রভু' হিসাবে অনুবাদ করে। তার জন্মস্থানের বর্ণনায় কিংবদন্তি ভিন্ন ভিন্ন। গিউসেপ্প তুচি বলেন, দুটি তিব্বতি রচনার কর্তৃত্বে - সিদ্ধ ও তারানাথের "সাতটি সংক্রমণের অধিকারী" - যে মতসেন্দ্রনাথ, যাকে তিব্বতে অবলোকিতেশ্বরের অবতার হিসাবে দেখা যায়, তিনি ছিলেন কামরূপের একজন জেলে অর্থাৎ কৈবর্ত জাতি থেকে। অন্যান্য সূত্রে তার জন্মস্থান উত্তরবঙ্গ বলে। মছিন্দ্রনাথ রথযাত্রার বাড়ি বুংমতীর প্রাচীন নেওয়ারি উপনিবেশে নেপালে পাওয়া শিলালিপি অনুসারে, তাঁর মন্দির ভারতের আসাম থেকে আনা হয়েছিল। তিনি সবরতন্ত্রে চব্বিশটি কাপালিক সিদ্ধদের একজন হিসেবে উল্লেখ করা হয়েছে।
কিংবদন্তি
কিংবদন্তী বলে যে মতসেন্দ্র অশুভ নক্ষত্রের অধীনে জন্মগ্রহণ করেছিলেন। এটি শিশুটিকে সমুদ্রে ফেলে দেওয়ার জন্য তার বাবা-মাকে বাধ্য করেছিল। সেখানেই শিশুটিকে মাছ গ্রাস করেছিল যেখানে সে বহু বছর ধরে বাস করেছিল। মাছটি সাঁতার কেটে সাগরের তলদেশে চলে গেল যেখানে শিব তাঁর সহধর্মিণী পার্বতীকে যোগের গোপনীয়তা প্রদান করছিলেন। যোগের গোপন কথা শুনে মতসেন্দ্র মাছের পেটে যোগ সাধনা করতে শুরু করেন। বারো বছর পর অবশেষে তিনি একজন আলোকিত সিদ্ধ হিসেবে আবির্ভূত হন। এটি প্রায়ই তার নামের উৎপত্তি হিসাবে দেওয়া হয় 'মাছের প্রভু' বা 'তিনি যার প্রভু মাছের প্রভু'। কিংবদন্তির অন্যান্য সংস্করণ বিদ্যমান, যার মধ্যে রয়েছে যার মধ্যে মতসেন্দ্র মাছ হিসাবে জন্মগ্রহণ করেছিলেন ও শিবের দ্বারা সিদ্ধ হয়েছিলেন। গল্পের তিব্বতি উপস্থাপনা মিনা নামে একজন জেলে-সিদ্ধের কথা বলে, যিনি বঙ্গোপসাগরে কাজ করার সময় মাছ খেয়েছিলেন। কিছু পণ্ডিত এই কিংবদন্তি এবং জোনাহ ও তিমির বাইবেলের গল্পের মধ্যে সমান্তরাল আঁকেন।
অন্য কিংবদন্তি বলে যে, যখন গোরক্ষনাথ নেপালের কাঠমান্ডু উপত্যকায় গিয়েছিলেন, তখন তিনি কাঠমান্ডু উপত্যকার সমস্ত বৃষ্টি ঝরানো সর্পকে ধরে নিয়েছিলেন এবং স্থানীয়দের দ্বারা হতাশ হওয়ার পরে তিনি ধ্যান করতে শুরু করেছিলেন কারণ তারা তার অনুরোধে তাকে কোনো ভিক্ষা দেয়নি। ফলস্বরূপ, পাটন দীর্ঘকাল খরার সম্মুখীন হয়। ভক্তপুরের রাজা তার তান্ত্রিক বন্ধুদত্তের পরামর্শে এবং ললিত জাপু গোরক্ষনাথের গুরু মতসেন্দ্রনাথকে কাঠমান্ডু উপত্যকায় নিয়ে আসেন। যখন গোরক্ষনাথ জানতে পারলেন যে তার শিক্ষক উপত্যকায় আছেন, তখন তিনি সমস্ত বৃষ্টি বর্ষণকারী সাপকে ছেড়ে দিয়ে তাকে দেখতে গেলেন। বৃষ্টি-বর্ষণকারী সাপগুলি মুক্ত হওয়ার সাথে সাথে কাঠমান্ডুতে প্রতি বছর প্রচুর বৃষ্টিপাত হয়। সেই দিনের পর, পাটনের স্থানীয়রা বৃষ্টির দেবতা হিসাবে মতসেন্দ্রনাথকে পূজা করত।
অবদান
মতসেন্দ্রকে হঠ ও তান্ত্রিক রচনাগুলির কৃতিত্ব দেওয়া হয় যেমন কৌলজ্ঞাননির্নায়া ("কৌল ঐতিহ্যের সাথে সম্পর্কিত জ্ঞানের আলোচনা"),  মৎস্যেন্দ্রসংহিতা এবং "অকুল-বিরাতন্ত্র", সংষ্কৃতিতে হঠযোগের কিছু প্রাচীন গ্রন্থ একাদশ শতাব্দী। জেমস ম্যালিনসন,  আলেক্সিস স্যান্ডারসন, ডেভিড গর্ডন হোয়াইট এবং অন্যরা তত্ত্ব করেন যে অনেক কাজ মরণোত্তর তার জন্য দায়ী করা হয়েছিল।
সৈয়দ মোদাচ্ছের আলী
সৈয়দ মোদাচ্ছের আলী একজন বাংলাদেশি চক্ষু বিশেষজ্ঞ যিনি বাংলাদেশ মেডিকেল রিসার্চ কাউন্সিলের চেয়ারম্যান হিসেবে দায়িত্ব পালন করছেন। শেখ হাসিনার দ্বিতীয় মন্ত্রিসভায় তিনি প্রধানমন্ত্রীর স্বাস্থ্য ও পরিবারকল্যাণ এবং সমাজকল্যাণ বিষয়ক উপদেষ্টা ছিলেন।
রাজনৈতিক জীবন
সৈয়দ মোদাচ্ছের আলী ঢাকা মেডিকেল কলেজে অধ্যায়নরত অবস্থায় বাংলাদেশ ছাত্রলীগের সহ-সভাপতি নির্বাচিত হন। তিনি আওয়ামী লীগ সভাপতি শেখ হাসিনার ব্যক্তিগত চিকিৎসক হিসেবেও দায়িত্ব পালন করেন। ২০০৮ সালে তত্ত্বাবধায়ক সরকারের সময় তিনি দুর্নীতির দায়ে অভিযুক্ত কারবন্দী শেখ হাসিনাকে বিদেশে চিকিৎসার জন্য নেওয়ার পক্ষে সামরিক সরকারের সাথে আলোচনায় ভূমিকা পালন করেন   এবং শেখ হাসিনার চিকিৎসার ব্যাপারে সরকারের বিরুদ্ধে মমলা করার কথা বলেন। ২০০৯ সালে আওয়ামী লীগ সরকার গঠন করার পর তিনি প্রধানমন্ত্রী শেখ হাসিনার স্বাস্থ্য ও পরিবারকল্যাণ এবং সমাজকল্যাণ বিষয়ক উপদেষ্টার দায়িত্ব পান।, এ সময় তিনি জাতিসংঘের সাধারণ পরিষদের ৬৬তম অধিবেশনে প্রধানমন্ত্রীর শান্তি মডেল উপস্থাপন করেন।
সামামা ইবনে আশরাস
সামামা (সামামাহ ) ইবনে আশরাস (মৃত্যু.৮৮২ খ্রিস্টাব্দ) (ثمامة بن الأشرس),যিনি  আবু মা'ন আল-নুমায়রি  (أبو معن النميري)নামেও পরিচিত, ছিলেন ইসলামের তৃতীয় খেলাফত ,আব্বাসীয় খিলাফত যুগের একজন মুতাজিলা ধর্মতত্ত্ববিদ ।
জীবনী
সামামা ইবনে আশরাস ছিলেন আরব বংশোদ্ভূত। তার শৈশব কৈশোর ও প্রথমদিকের জীবন সম্পর্কে খুব বেশি জানা যায়নি। তার জন্মসাল ও পারিবারিক ইতিহাস ও সুস্পষ্ট নয়। তবে যতটুকু জানা যায়,তিনি আব্বাসীয় আমলের প্রভাবশালী বার্মাকিডস পরিবারের অধীনস্থ ছিলেন এবং ৮০২ খ্রিস্টাব্দে তারা ক্ষমতাচ্যুত হলে তিনি গ্রেপ্তার হন। খ্রিস্টীয় ৮০৭ অব্দের দিকে তাঁর খ্যাতি পর্যাপ্তভাবে এতটাই পুনরুদ্ধারিত হয়েছিল যে হারুন আল-রশিদ তাকে তাঁরখুরসান অভিযানের সদস্য হিসেবে নিযুক্ত করেন ।
অ্যালন ইবনে আশরাসকে আল-মা'মুনের 'সভা ধর্মতত্ত্ববিদ' হিসাবে বর্ণনা করেছেন ; নাওয়াস তাকে 'বিশিষ্ট মু'তাজিলাইত' হিসাবে গণ্য করেছেন। আল-মা'মুন তাকে উজির হিসেবে নিযুক্ত করতে চেয়েছিলেন, তবে ইবনে আশরাস তা প্রত্যাখ্যান করেছিলেন, কারণ সম্ভবত উজিরের অবস্থানটি তখনকার বিতর্কের বিষয় ছিল।খলিফা পরবর্তীতে  আদালতে ইবনে আশরাসের পরিসেবার জন্য নিজের কৃতজ্ঞতা প্রকাশ করতে আশরাসকে ৩০০,০০০ দিরহাম দিয়েছিলেন।  আহমদ ইবনে আবি খালিদ আল-আহওয়াল, যাকে ইবনে আশরাসের স্থলাভিষিক্ত করা হয়েছিলো, ইবনে আশরাসকে  আদালতে 'একমাত্র' 'আনুষ্ঠানিক উপাধিবিহীন'  বলে অভিহিত করেছিলেন।
একটি প্রাচীন প্রতিবেদন থেকে জানা যায় যে ইবনে আশরাস আল-মামুনকে মুতাজিলা ধর্মতত্ত্ব গ্রহণ করতে রাজি করিয়েছিলেন। মুতাজিলা ধর্মতত্ত্ব কারণ ও যুক্তি আলোচনার উপর ভিত্তি করে প্রতিষ্ঠিত। ৮ম থেকে ১০ শতাব্দীতে বসরা ও বাগদাদে এর প্রাধান্য ছিল। কুরআনকে আল্লাহর সৃষ্ট বলার কারণে তারা বেশি আলোচিত। তাদের মতে কুরআন আল্লাহর সাথে একই অস্তিত্বে ছিল না বরং তা আল্লাহর সৃষ্ট। আল-খতিব আল-বাগদাদির "হিস্ট্রি অফ বাগদাদ" এর অন্য একটি প্রতিবেদনে বলা হয়েছে যে, ইবনে আশরাস আল-মা'মুনের আগে একটি বৈঠকে আবু-ল-আতাহিয়াকে অসন্তুষ্ট করেছিলেন, যখন কবি আতাহিয়া ইবনে আশরাসকে মানুষের কর্মের উৎসের বিষয়ে মু'তাজিলা মতবাদের পক্ষ সমর্থনকে চ্যালেঞ্জ করেছিলেন।
একপর্যায়ে ইবনে আশরাসকে তুর্কিরা বন্দী করে রেখেছিল। কারাবাসের সময় তার সাথে এত ভাল ব্যবহার করা হয়েছিল যে, তিনি তুর্কি ভাড়াটে সৈনিকদের আনুকূল্যে যেতে শুরু করেন।
মতবাদ
তৎকালীন ধর্মতত্ত্ববিদদেরা অনেক গ্ৰন্থ রচনা করলেও ইবনে আশরাস তাদের মত প্রচুর পরিমাণে গ্রন্থ রচনা করেননি।  ইয়াহিয়া ইবনে আক্তমসহ সে সময়ের অন্যান্য ব্যক্তিবর্গ যাদের সাথে  তিনি স্বাধীন ইচ্ছার বিষয়ে আলোচনা করেছেন,তাদের কথোপকথন এবং বিতর্ক থেকে প্রাপ্ত প্রতিবেদনগুলোর  মাধ্যমে তাঁর ধর্মীয় দৃষ্টিভঙ্গি মূলত  টিকে আছে। উল্লেখ্য, সুন্নি গোঁড়ামির সমর্থক হিসাবে, ইয়াহিয়া ইবনে আক্তম মুতাজিলাইত বিশ্বাসেরও(যে কুরআন তৈরি হয়েছিল ) বিরোধী ছিলেন, যা  মুতাজিলিজমের অনুসারী খলিফার সাথে  তার মতবিরোধ তৈরি করেছিল।
ইবনে আশরাস শিখিয়েছিলেন যে, অবিশ্বাসীদের তাদের অবিশ্বাসের জন্য দোষী সাব্যস্ত করার দরকার নেই যতক্ষণ না তারা স্পষ্টতই ওহী প্রত্যাখ্যান করে। তিনি যুক্তি দিয়েছিলেন ভালবাসা হয় তখনই 'যখন অন্তরাত্মা ও আকর্ষণের বন্ধনের একাত্মতা হয়'।
প্রয়াণ
ইবনে আশরাস ৮৮২ খ্রিস্টাব্দে মৃত্যুবরণ করেন। তার মৃত্যু সম্বন্ধে বিশদ বিবরণ নির্ভরযোগ্য কোনো সূত্রে উল্লেখ নেই।
মালমো
মালমো ( ইংরেজিঃ Malmö ;  ; Malmø )  স্কেনের সুইডিশ কাউন্টি (ল্যান) এর বৃহত্তম শহর।  এটি স্টকহোম এবং গোথেনবার্গের পরে সুইডেনের তৃতীয় বৃহত্তম শহর এবং স্ক্যান্ডিনেভিয়ার ষষ্ঠ বৃহত্তম শহর, যার জনসংখ্যা  ৩১৬,৫৮৮ (২০১৮ সালে পৌরসভা মোট ৩৩৮,২৩০) রয়েছে।
ইতিহাস
শহর হিসাবে মালমো প্রথম লিখিত উল্লেখ ১২৭৫ থেকে শুরু হয়েছে।  ধারণা করা হয় যে তারিখের অল্প আগেই লন্ডের আর্চবিশপের নামে একটি সুরক্ষিত খাঁজ বা ফেরি বার্থ হিসাবে উত্তর-পূর্বে প্রায় ২০ কিলোমিটার (১২ মাইল)  এটি প্রতিষ্ঠিত হয়েছিল।  মালমো কয়েক শতাব্দী ধরে ডেনমার্কের দ্বিতীয় বৃহত্তম শহর ছিল।  এর আসল নাম ছিল মালহাগ (বিকল্প বানান সহ), যার অর্থ "কাঁকনি পাইল" বা "ওরে হিল"। বিকল্প কাহিনীটি আরও মারাত্মক কাহিনী থেকে উদ্ভূত যা সূচিত করে যে কোনও মহিলার একসময় এখন শহরের চৌকোণে কীভাবে মিলের মধ্যে বসে ছিল। নামটির উৎপত্তি 'মাল ম্য' থেকে, যা 'গ্রাউন্ড আপ মেইডেন' এ অনুবাদ করে। ১৫৩৮ সালে স্থাপন করা একটি মিলস্টোনটি আজও শহর চত্বরে পাওয়া যাবে।
ভূগোল
মালমো স্কেন কাউন্টিতে সুইডেনের দক্ষিণ-পশ্চিমাঞ্চলের নিকটে, ১৩° ০০' পূর্ব এবং ৫৫° ৩৫' উত্তরে অবস্থিত।
শহরটি ট্রান্সন্যাশনাল আরসুন্ড অঞ্চলের অংশ এবং, ২০০২ সাল থেকে, পেরুতে পেরুতে পেরেকের সাথে ডেনমার্কের সাথে আরসুন্ড ব্রিজের সাথে যুক্ত হয়েছে। এই সেতুটি 1 জুলাই 2000 এ খোলা হয়েছিল এবং 8 কিলোমিটার (5 মাইল) (পুরো লিঙ্কটি মোট 16 কিলোমিটার) পরিমাপ করেছে, পাইলনগুলি 204.5 মিটার (670.9 ফুট) উল্লম্বভাবে পৌঁছেছিল। আরও উত্তরে হেলসিংবার্গ-হেলসিংয়ের ফেরি লিঙ্কগুলি ছাড়াও বেশিরভাগ ফেরি সংযোগ বন্ধ রয়েছে।
পরিবহন
আরেসুন্ড লাইন এর ট্রেনগুলি   মালমোকে      কোপেনহেগেন এবং কোপেনহেগেন বিমানবন্দরকে  সংযুক্ত করে প্রতি ২০ মিনিটের (ঘণ্টায় গভীর রাতে) আরসুন্ড ব্রিজ অতিক্রম করে। ট্রিপটি প্রায় ৩৫-৪০ মিনিট সময় নেয়। অতিরিক্তভাবে, X 2000 এবং Intercity trains (আন্তঃনগরীর) কয়েকটি ট্রেন স্টকহোম, গোথেনবার্গ এবং কলমার হয়ে ব্রিজটি পেরিয়ে কোপেনহেগেন বিমানবন্দরে থামে।
২০০৫ সালের মার্চ মাসে, সিটি টানেল নামে একটি নতুন রেল সংযোগে খননকাজ শুরু হয়েছিল, যা ২০১০ সালের ৪ ডিসেম্বর ট্রাফিকের জন্য উন্মুক্ত হয়েছে। এই সুড়ঙ্গটি মালমা সেন্ট্রাল স্টেশন থেকে দক্ষিণে ট্রায়ানগেলন রেলওয়ে স্টেশন থেকে হেলিয়েভ্যাং (হেলি মেডো) পর্যন্ত একটি আন্ডারগ্রাউন্ড স্টেশন হয়ে যায়। তারপরে, লাইনটি হাইলি স্টেশনে প্রবেশের জন্য পৃষ্ঠের উপরে আসে, এটি টানেল প্রকল্পের অংশ হিসাবে তৈরি হয়েছিল। হেলি স্টেশন থেকে, লাইনটি উভয় দিকেই বিদ্যমান আরসুন্ড লাইনের সাথে সংযোগ স্থাপন করে, আরেসুন্ড ব্রিজটি পশ্চিম দিকে অবস্থিত।
বিমান বন্দর
কোপেনহেগেন বিমান বন্দর ছাড়া মালমোতে নিজস্ব বিমানবন্দর রয়েছে, যা অন্তর্দেশীয় যাত্রার জন্য ব্যবহৃত হয়।
সড়ক
মোটরওয়ে সিস্টেমটি ইরসুন্ড ব্রিজের সাথে সংযুক্ত করা হয়েছে; ইউরোপীয় রুট E20 সেতুর উপর দিয়ে যায় এবং তারপরে, ইউরোপীয় রুটের সাথে E6 একসাথে সুইডেনের পশ্চিম উপকূলটি মালমো-হেলসিংবার্গ থেকে গোথেনবার্গের অনুসরণ করে। E6 পশ্চিম উপকূল বরাবর এবং নরওয়ে হয়ে বেরেন্টস সমুদ্রের নরওয়ের শহর কিরকনেস পর্যন্ত আরও উত্তর দিকে যায়। জেনকোপিং – স্টকহোম (E4) এর ইউরোপীয় রুট হেলসিংবুর্গ থেকে শুরু হয়। ভক্সজি – কালমার, ক্রিস্টিয়ানস্টাড – কার্লস্ক্রোনা, ইস্তাদ (ই 6565) এবং ট্রেলবার্গের দিকের প্রধান রাস্তাগুলি ফ্রিওয়ে হিসাবে শুরু হয়।
মালমোতে  বাইক প্থ আছে, প্রায় ৪০% জাতায়াত সাইকেলের মাধ্যমে হয়।
বুক ফাটে তো মুখ ফুটে না
হান্ড্রেড পার্সেন্ট লাভ: বুক ফাটে তো মুখ ফুটে না হচ্ছে ২০১২ সালে মুক্তিপ্রাপ্ত একটি বাংলাদেশী অ্যাকশন ও প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও প্রযোজনা করেছেন জননী কথাচিত্র। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস ও রুমানা খান এবং মিশা সওদাগর, সোহেল রানা, সাদেক বাচ্চু, উজ্জ্বল ও খালেদা আক্তার কল্পনা সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। এটি বংশী পৈডিপল্লি পরিচালিত এন টি রামা রাও জুনিয়র, কাজল আগারওয়াল ও সামান্তা আক্কিনেনি অভিনীত ২০১০ সালে মুক্তিপ্রাপ্ত তেলুগু চলচ্চিত্র বৃন্দাবনম-এর আনুষ্ঠানিক পুনঃনির্মাণ। এটি ২০১২ সালের ২৭ অক্টোবর ঈদুল আযহায় মুক্তি পায়। চলচ্চিত্রটি বক্স অফিসে ভালো ব্যবসা করে এবং সুপারহিট হিসাবে তকমা পায়। চলচ্চিত্রটি ২০১২ সালের সর্বাধিক উপার্জনকারী বাংলাদেশী চলচ্চিত্রগুলোর মধ্যে অন্যতম।
কাহিনী সংক্ষেপ
রিমান (শাকিব খান) শিল্পপতি মির্জা সাঈদ (কাজী হায়াৎ) এর একমাত্র সন্তান। রিমানকে তার কলেজের বান্ধবী সোহানা (রুমানা খান) ভালোবাসে কিন্তু রিমান  সোহানাকে শুধু বান্ধবী মনে করে। সোহানা আর টিউলিপ (অপু-বিশ্বাস) তারা দুজন বান্ধবী। তবে তারা আসলে একে অপরের চাচাতো বোন। কিন্তু সেটা কেউই জানে না। যদিও পরবর্তীতে ঘটনার একপর্যায়ে তারা জানতে পারেন যে তারা সম্পর্কে চাচাতো বোন।
টিউলিপের বাবার নাম শরীফ চৌধুরী (সোহেল রানা) ও সোহানার বাবার নাম ফরিদ চৌধুরী (উজ্জল)। টিউলিপ (অপু-বিশ্বাস) এর ফুপা আমজাদ খান (সাদেক বাচ্চু) টিউলিপ কে পুত্রবধূ করে শরীফ চৌধুরীর সম্পত্তির মালিক হতে চায়। তাই আমজাদ খান ষড়যন্ত্র করে শরীফ ও ফরিদ চৌধুরীর মধ্যে শত্রুতা তৈরি করে দুই ভাইকে আলাদা করে দেন। আমজাদ খানের পুত্র "বদরুল '' (মিশা সওদাগর) একজন গুন্ডা এবং মাস্তান। বদরুল টিউলিপকে বিয়ে করতে চায়। যখন টিউলিপের বিয়ে নিয়ে কথা হয় তখন টিউলিপ নিজের দাদার সাথে পরামর্শ করেন এবং বিয়ে আটকাতে প্রেমিকের ভূমিকায় অভিনয় করার জন্য রিমানকে বাড়িতে নিয়ে আসে, এবং সবাইকে জানিয়ে দেয় যে রিমানকে সে ভালোবাসে। কিন্তু রিমান অভিনয় করতে এসে সত্যি সত্যি ভালোবেসে ফেলে টিউলিপকে এবং টিউলিপও রিমানকে ভালোবেসে ফেলে। আর এই কথা জানতে পেরে খুবই কষ্ট পায় সোহানা তাই সে টিউলিপের সুখের জন্য নিজের ভালোবাসাকে উৎসর্গ করেন।
এদিকে রিমান ফরিদ চৌধুরী ও শরীফ চৌধুরীর মধ্যে শত্রুতার বিরুদ্ধ মিটিয়ে দিয়ে দুই ভাইকে একসাথে মিলিয়ে দেন। অন্যদিকে শরীফ চৌধুরী টিউলিপকে রিমানের সাথে বিয়ে দেওয়ার সিদ্ধান্ত নেন। তবে বদরুল এই সিদ্ধান্তের কথা জানতে পেরে ক্ষিপ্ত হন, এবং সবাইকে বলে দেন যে রিমান টিউলিপ এর প্রেমিক নয় সে শুধুমাত্র প্রেমিকের ভূমিকায় অভিনয় করছে। এদিকে সোহানার বাবা জানতে পারেন যে সোহানা এক ছেলেকে ভালোবাসতেন এবং সেই ছেলেটি সোহানাকে ছেড়ে চলে গেছেন। তাই সোহানার বাবা রাগান্বিত হয়ে সেই ছেলের মা-বাবাকে ধরে নিয়ে আসেন এবং জানতে পারেন যে, যেই ছেলেটিকে সোহানা ভালোবাসতেন সেই ছেলেটি হলো রিমান! আর তখন সবাই  রিমানকে প্রতারক ভেবে ভুল বুঝে। তবে প্রতারণার কারণে রিমানকে যখন সোহানার বাবা মারতে থাকেন তখন সোহানার দাদা এসে সব ঘটনা সবার সামনে খুলে বলেন। আর এতে প্রমাণ হয় রিমান এসবকিছু টিউলিপের ভালোর জন্যই করেছে। কিন্তু এরই মধ্যে টিউলিপকে অপহরণ করেন বদরুল। এরপর রিমান বদরুলের কাছ থেকে টিউলিপ কে উদ্ধার করলে পুলিশ এসে ধরে নিয়ে যায় বদরুলকে। তারপর সবার মিলনে চলচ্চিত্রটির সমাপ্তি ঘটে।
সংগীত
বুক ফাটে তো মুখ ফুটে না চলচ্চিত্রের সুর ও সংগীতায়োজন করেছেন আলী আকরাম শুভ।
সে আমার মন কেড়েছে
সে আমার মন কেড়েছে হচ্ছে ২০১২ সালে মুক্তিপ্রাপ্ত একটি বাংলাদেশী প্রণয়ধর্মী মারপিট চলচ্চিত্র। চলচ্চিত্রটি পরিচালনা করেছেন সোহানুর রহমান সোহান ও প্রযোজনা করেছেন শাপলা কথাচিত্র। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও শ্রাবস্তী দত্ত তিন্নি। আহমেদ শরীফ, মিশা সওদাগর এবং আলমগীর সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। সে আমার মন কেড়েছে ২০১২ সালের ২০ আগস্ট মুক্তি পায়। এটি মার্কিন চলচ্চিত্র ফ্রেঞ্চ কিস থেকে অনুপ্রাণিত।
সংগীত
সে আমার মন কেড়েছে চলচ্চিত্রের সুর ও সংগীতায়োজন করেছেন শওকত আলী ইমন।
ফরাসি বিপ্লবে নারী
থাম্ব|ফরাসি বিপ্লবের নেতৃত্বে লেডি লিবার্টি বিংশ শতকের শেষদিক থেকেই ঐতিহাসিকেরা আলোচনা করে এসেছেন যে, নারীরা কীভাবে ফরাসি বিপ্লবে অংশগ্রহণ করেছিল এবং ফরাসি নারীদের ওপর বিপ্লবের কী দীর্ঘকালীন প্রভাব পড়েছিল। বিপ্লব-পূর্ববর্তী ফ্রান্সে নারীদের কোনো রাজনৈতিক অধিকার ছিল না, তাদেরকে নিষ্ক্রিয় নাগরিক হিসেবে গণ্য করা হত এবং তারা নিজেদের ভালো-মন্দ বিচারের জন্য পুরুষদের ওপর নির্ভর হতে বাধ্য ছিল। তবে এইসময় নারীবাদ-এর প্রভূত অগ্রগতি পরিস্থিতিটির নাটকীয় পরিবর্তন ঘটায়। প্যারিসে সামাজিক ও রাজনৈতিক সংস্কারের একটি  অঙ্গ হিসেবে নারীবাদের উদ্ভব হয়েছিল। ফরাসি নারীরা প্রথমে পুরুষদের মতো সমান অধিকার এবং পরে পুরুষতন্ত্রের অবসানের জন্য আন্দোলন করে।এই আন্দোলনে তাদের প্রধান হাতিয়ার ছিল  নানান ধরনের প্রচারপত্র  ও বিভিন্ন নারী সংগঠন, যার মধ্যে বিশেষভাবে উল্ল্যেখযোগ্য ছিল বিপ্লবী প্রজাতান্ত্রিক নারীদের সংঘ (Society of Revolutionary Republican Women)। তবে ১৭৯৩-এর অক্টোবরে শাসকদল জ্যাকোবিন (গোঁড়াপন্থী) সমস্ত ধরনের নারী সংগঠনের অবসান ঘটায় এবং তাদের নেত্রীদেরকে গ্রেপ্তার করে।এরফলে আন্দোলনের গতি রুদ্ধ হয়। ডেভান্স এই সিদ্ধান্তকে ব্যাখ্যা করতে গিয়ে যুদ্ধকালে পুরুষতন্ত্রের প্রাধান্য, রাজকার্যে নারীদের হস্তক্ষেপ নিয়ে মারি আঁতোয়ানেতের কুখ্যাতি এবং চিরাচারিত পুরুষ আধিপত্যকে দায়ী করেছেন। এর এক দশক পরে নেপোলিয়নের আইনস্ংহিতা নারীকে দ্বিতীয় শ্রেণির মর্যাদা প্রদান করে।
চিরাচরিত ভূমিকা
বিপ্লব-পূর্ববর্তী ফ্রান্সে নারীদের কোনো রাজনৈতিক অধিকার ছিল না, তারা ভোট দিতে পারত না এবং সরকারের কোনো পদে থাকতে পারত না।তাদেরকে 'নিষ্ক্রিয়' নাগরিক হিসেবে গণ্য করা হত এবং তারা নিজেদের ভালো-মন্দ বিচারের জন্য পুরুষদের ওপর নির্ভর হতে বাধ্য ছিল। আসলে পুরুষেরাই তাদের স্বার্থের জন্য নারীদের ক্ষেত্রে এই অসমতার সৃষ্টি করেছিল। রাজনৈতিক ক্ষেত্রে তারা পুরুষদের প্রাধান্য স্বীকার করতেও বাধ্য ছিল।
পঠনপাঠনের ক্ষেত্রেও নারীদেরকে একজন ভালো স্ত্রী ও মা হওয়ার শিক্ষা দেওয়া হত। এর ফলে তারা কখনোই রাজনৈতিক চৌহদ্দির মধ্যে প্রবেশ করতে পারেনি। তাদের কর্মকাণ্ড শিশুদেরকে ভাবী নাগরিক হিসেবে গড়ে তুলতেই সীমাবদ্ধ ছিল। প্রাক-বিপ্লব সমাজে নারীদের এই গৌণ ভূমিকাকে উল্লেখযোগ্যভাবে তুলে ধরা হয়েছে ১৭৫০ সালে প্রকাশিত ফ্রেডারিচিইয়ান কোড-এ। নারীদের এই ভূমিকার বিরুদ্ধে সরব হয়েছিলেন জ্ঞানালোক (Enlightenment) আদর্শে বিশ্বাসী দার্শনিক ও তাদের রচনাসমূহ।